burgasdotpro/wikipedia huggingface dataset:
Franz Beckenbauer

Franz Anton Beckenbauer (* 11. september 1945, Mníchov, Nemecko – † 7. január 2024, Mníchov) bol nemecký futbalista a futbalový tréner. Mal prezývku "der Kaiser" („cisár“) kvôli jeho elegantnému štýlu, jeho vodcovským vlastnostiam, jeho krstnému menu „Franz“ (ktoré pripomínalo rakúskeho cisára) a jeho dominanciu na futbalovom ihrisku. Vo všeobecnosti je považovaný za najlepšieho nemeckého futbalistu a patrí k najlepším európskym futbalistom v histórií.
Bol univerzálnym hráčom, začínal hrávať ako stredopoliar ale neskôr sa adaptoval na iné úlohy na ihrisku, často býva označovaný ako tvorca roly libera.
Dvakrát získal Zlatú loptu pre najlepšieho futbalistu roka, 103-krát nastúpil za Západné Nemecko a hral na troch Majstrovstvách sveta. Bol kapitánom mužstva, ktoré získalo titul na Majstrovstvách sveta 1974. Druhýkrát sa stal majstrom sveta ako tréner v roku 1990. Na klubovej úrovni vyhral za Bayern Mníchov trikrát po sebe Európsky pohár v rokoch 1974 až 1976 a Pohár víťazov pohárov v 1967. Neskôr sa stal trénerom a predsedom Bayernu. Je tiež členom medzinárodnej siene slávy.
V roku 1999 získal v ankete "Európsky hráč storočia", ktorú organizovalo IFFHS druhé miesto po Johanovi Cruijffovi. V ankete "Svetový hráč storočia" získal po Pelém a Cruijffovi tretie miesto.
Beckenbauer zostal vplyvnou osobnosťou v nemeckom a medzinárodnom futbale. Úspešne viedol nemeckú kandidatúru na usporiadanie Majstrovstvá sveta 2006 a predsedal organizačnému výboru.
Topolecká

Topolecká je časť Starej Turej. Má asi 400 obyvateľov a nadmorskú výšku . Samotná osada sa skladá z niekoľkých menších kopaníc, napr. Hlavina, Na Doline, Dúbrava a iné.
Metz

Metz (historicky a alebo Méty) je mesto v severovýchodnom Francúzsku, hlavné mesto regiónu Lotrinsko a departementu Moselle. Leží na sútoku riek Mosela a Seille.
Mesto je známe vďaka svojej gotickej katedrále sv. Štefana (fr. Cathédrale Saint-Étienne de Metz) z 13. a 14. storočia. Od roku 2010 je tu tiež otvorené kultúrne centrum a múzeum Centre Pompidou-Metz, pobočka známeho parížskeho Pompidouovho centra.
Dejiny.
Názov mesta je odvodený od mena galského kmeňa Mediomatrikov. Po dobytí Rimanmi sa Méty pod názvom "Divodorum Mediomatricorum" stalo jedným z predných miest Galie, s viac obyvateľmi než mala Lutetia (dnešný Paríž), bohatým vďaka exportu vína. 7. apríla 451 mesto vyplienili Atilove vojská.
Na začiatku stredoveku boli Méty hlavným mestom kráľovstva Austrázia. Z mesta pochádza dynastia Arnulfovcov, alebo Karolovcov. Potom boli Méty dlhú dobu slobodnou mestskou republikou v rámci Rímsko-nemeckej ríše. Obyvateľstvo tohto veľmi blízko jazykovej hranice položeného mesta hovorilo francúzskym dialektom. Méty sa stali tiež sídlom biskupstva, čo malo za následok rychlý vzostup počtu náboženských stavieb. V neskorom stredoveku malo mesto okolo 30 000 obyvateľov a bol tak jedným z najväčších miest nemeckej ríše.
V roku 1552 sa francúzsky kráľ Henrich II. stal suverénnym kniežaťom troch biskupských miest ("Trois-Évêchés") Méty, Toul a Verdun. Vtedy sa Méty premenilo na posádkové mesto a získalo významné miesto v rámci francúzskeho kráľovstva.
Počas prusko-francúzskej vojny bolo v roku 1870 mesto obliehané a po uzatvorení Frankfurtského mieru v roku 1871 pripojené k novo vzniknutému Nemeckému cisárstvu. Medzi rokmi 1871 a 1919 tak bolo hlavným mestom nemeckého Lotrinska. I po tomto pripojení mesto ďalej rástlo, najmä vďaka prílivu nemeckých prisťahovalcov. V priebehu niekoľko málo desaťročí sa tak v meste vytvorila nemeckojazyčná väčšina. Nápadne túto dobu pripomínajú kolosálne budovy v novorománskom a neogotickom štýle, ktoré boli postavené práve za doby nemeckej nadvlády.
Vývoj počtu obyvateľov.
"Počet obyvateľov"
Externé odkazy.
oficiálna stránka mesta
Edyta Górniak

Edyta Anna Górniak (* 14. november 1972, Ziębice, Poľsko) známa ako Edyta je populárna poľská popová speváčka.
Mosela (rieka)

Mosela (, lux. "Musel", ) je rieka tečúca územím Francúzska (Lotrinsko), Luxemburska a Nemecka (Sársko, Porýnie-Falcko). Celková dĺžka toku je , z toho: vo Francúzsku, 39 tvorí hranicu medzi Luxemburskom a Nemeckom a 208 výlučne v Nemecku. Plocha povodia meria .
Priebeh toku.
Pramení v severovýchodnom Francúzsku, vo Vogézách v nadmorskej výške . Tečie prevažne v hlbokej a úzkej doline. Ústi zľava do Rýna na riečnom kilometri 592,3 v nemeckom meste Koblenz. Najväčším prítokom je Sarre.
Vodný režim.
K záplavam dochádza od novembra do marca. Priemerný prietok na dolnom toku pri meste Cochem je 290 m³/s.
Využitie.
Lodná doprava je možná až k hornému toku. Rieku pretína plavebný kanál Marna-Rýn. Na východe je spojená plavebným kanálom s riekou Saône. Na rieke boli postavené vodné elektrárne. Údolie rieky je známou oblasťou pestovania vinnej révy a výroby vína.
Smrčok vysoký

 Smrčok vysoký ("Morchella elata" alebo "Morchella conica") je druh huby z čeľade smrčkovité. Má zvoncovitý alebo valcovito kužeľovitý klobúk, ktorý je vysoký 3-8 cm a široký 2-6 cm. Rastie vo skupinách na vlhkých zatienených miestach. Rastie takmer všade, najmä na okrajoch smrečín a jedlín, v luhoch a krovinách, aj v záhradách
Riečny kilometer

Riečny kilometer udáva kilometrickú vzdialenosť určitého miesta na vodnom toku od ústia tejto rieky alebo potoka do iného toku alebo vodnej plochy.
"Nultý riečny kilometer" je situovaný k ústiu rieky a smerom proti prúdu sa kilometre pripočítavajú. Toto obrátené poradie je dané tým, že je väčšinou veľmi ťažké presne určiť začiatok vodného toku, pretože prameň je často zle dohľadateľný, či je časté, že sa prameň s časom pohybuje. Oproti tomu sútok alebo ústie toku sú dobre definovateľné a vo väčšine prípadov pevne dané (výnimku tvoria riečne delty, ktoré vytvárajú rozsiahle plošiny a posúvajú ústie toku).
Štruktúra (filozofia)

Štruktúra je súhrn stálych vzťahov objektu zabezpečujúcich jeho celostnosť a totožnosť samého so sebou, čiže zachovanie základných vlastností pri externých či interných premenách.
Štruktúra podľa Černíka.
Štruktúra je usporiadanosť vzťahov.
Štruktúra podľa W. Diltheyho.
Štruktúra sa vyznačuje týmito charakteristikami:
J. Štřítecký si o Diltheyho poňatí štruktúry myslí:
"Pojem štruktúry kryštalizoval v diele Wilhelma Diltheya (1833 – 1911) z dvoch zdrojov:
Lepšie by snáď bolo hovoriť o štrukturalite alebo štrukturálnom hľadisku, pojem štruktúry je u Diltheya obsiahnutý v rade iných pojmov napr. v pojmoch "Wirkungszusammenhang", "Bedeutungzusammenhang" všade, kde spätosť častí v celku sa charakterizuje ako "súvislosť", t. j. "Zusammenhang", a nie je vyslovne uvedené, že ide o súvislosť kauzálnu; tiež sociálno-teoretické pojmy ako "systém vonkajšej organizácie spoločnosti" sú pojmami štruktúrnymi; najhlbšie a najpresnejšie vymedzenie štrukturality prináša vymedzenie pojmu "die innere Grundform"."
Ústie (rieka, potok)

Ústie je časť rieky, prípadne potoka, kde sa vlieva do inej rieky, potoka, jazera, rybníka, mora alebo oceánu. Ústie môže vzniknúť buď prirodzenou cestou (napr. ústie Vltavy do Labe), alebo umelo (napr. ústie rieky do priehrady). Pri ústí je rieka väčšinou najširšia a má najvyšší prietok vody za jednotku času.
Ústie možno ľudskými zásahmi premiestňovať vytváraním tzv. polderov na morskom brehu. Ak sa more okolo ústia premení na súš a zostane len úzky pruh vody podobný rieke, vodný tok sa predĺži a stratí v novo vytvorenej úzkej časti svoju slanosť.
Druhy ústia.
Ústie môže mať rôzny charakter a rozoznávame rôzne druhy ústí:
Pomenovanie sídiel.
Ústie je jedným z často používaných názvov pre mestá. Pomenovanie vzniklo vďaka nedalekému vyústeniu jednej rieky do druhej.
Ústie

Ústie môže byť:
Sútok

Sútok je miesto, kde sa stretávajú najmenej dva vodné toky. Väčšinou sa hovorí o sútoku v prípade riek, ale všeobecne môže ísť i o menšie vodné toky.
Sútoky riek boli vhodným miestom na zakladanie osád a miest. Napríklad mesto Plzeň sa nachádza na sútoku Radbuzy, Mže, Úslavy a Úhlavy.
Zvyčajne sa po sútoku ďalej rieka nazýva menom rieky s väčším prietokom v mieste sútoku ktorej tok je dlhší. Aj z tohto pravidla existujú výnimky. Napríklad sútok Labe a Vltavy, kde má Vltava väčší prietok a je i dlhšia, ale rieka má ďalej názov Labe. Táto skutočnosť je daná historickým názvom, ktorý pochádza z dôb Keltov, ktorí povodie obývali. Ďalším príkladom môže byť sútok Mže s Radbuzou, od ktorého má ďalej rieka názov Berounka či sútok Vydry a Křemelnej, kde ďalej má rieka názov Otava.
Kubický meter za sekundu

Kubický meter za sekundu (skratka m3·s−1, m3/s) je jednotka odvodená zo základných jednotiek SI a je jednotkou objemového prietoku predstavujúcou objem tekutiny, ktorý pretečie za jednotku času. 
alebo tiež
Riečne údolie

Riečne údolie je druh údolia, ktoré vzniká erozívnym pôsobením tečúcej vody vedúcej k zahlbovaniu koryta do podložia. Vodný tok vzniká na mieste prirodzenej depresie a sklonu, kde sa voda akumuluje a vplyvom gravitačného pôsobenia sa pohybuje z vyššej oblasti do nižšej. Počas tečenia voda pôsobí na svoje podložie erozivnou silou, čím začína rozrušovať podložie, uvoľnený materiál transportovať a vytvárať si tak riečne koryto, ktoré pri dlhodobej aktivite vedie až k vzniku riečneho údolia.
Riečne údolie sa oproti iným typom údolia vyznačuje ostrými svahmi v tvare písmena V, ktoré zbiehajú k vodnej hladine. Riečne údolia sú známe z oblastí vysokých hôr, kde má voda silnú erozivnú schopnosť, ale objavujú sa i na strednom toku, či na miestach, kde tok musí prekonávať prekážku (napr. vyzdvihnutie kôry tektonickými pochodmi).
Dynasty (album)

Dynasty je názov siedmeho štúdiového albumu skupiny Kiss. Skupina na ňom predstavila svoj jediný diskotékový hit „I Was Made for Lovin’ You“. Je to jeden zo štyroch albumov (ostatné tri sú "Unmasked," "Creatures of the Night" a "Psycho Circus"), kde oficiálna zostava nekorešponduje celkom so skutočnou.
Album produkoval Vinnie Poncia, ktorý predtým produkoval Crissov sólový album. Práve Peter Criss navrhol Ponciu ako producenta, čo sa mu následne vypomstilo, keď Poncia rozhodol, že Crissova hráčska technika nie je adekvátna pre Kiss. Ako bubeník bol na album vybratý Anton Fig, ktorý hral na Frehleyho sólovom albume.
Hostia.
Niektoré zdroje uvádzajú, že v piesni I Was Made for Lovin' You nehral ani Anton Fig, ale Richie Fontana, toto však nemusí byť pravda.
Svah

Svah je povrchová forma reliéfu, ktorá má sklon nad 2°. Asi 90 % povrchu zemskej súše tvoria svahy a 60 % má sklon menší ako 10°.
Základné prvky svahu sú: horná konvexná časť, strmá stredná časť, akumulačná časť a erózna konkávna časť, pričom nie vždy sú všetky časti vyvinuté.
Podľa tvaru svahy možno rozdeliť na: konkávne, konvexné a priame.
Podľa stupňa sklonu sa svahy delia:
Úroveň

Úroveň alebo niveau (zriedkavo nivó) môže byť
Úroveň môže byť:
Sidor

Sidor môže byť:
SIDOR je výrobca ocele vo Venezuele, pozri SIDOR (podnik)
Sidor (priezvisko)

Sidor je slovenské priezvisko odvodené od mužského mena Izidor. Najčastejšie je v Snine, obci Uličské Krivé (okres Snina) a v Kysuckom Novom Meste.
Známi nositelia.
Pozri v článku Sidor.
Centrála

Centrála alebo ústredňa môže byť:
Centrála môže byť:
Obstaranie

Obstaranie (obstarávanie) môže byť:
Obstarávanie je v podnikovej ekonomike:
Zaopatrenie

Zaopatrenie (zaopatrovanie) môže byť:
Langoš (priezvisko)

Langoš je priezvisko, rozšírené na Slovensku.
Zohnanie

Zohnanie (zháňanie) môže byť:
Zháňanie môže byť:
Splašenie

Splašenie môže byť:
Dosiahnutie

Dosiahnutie (dosahovanie) alebo dočiahnutie (dočahovanie) môže byť:
Dosiahnutie (dosahovanie) môže byť:
Cathy Dennis

Cathy Dennis, vlastným menom Catherine Roseanne Dennis (* 25. marec 1969, Norwich, Spojené kráľovstvo) je britská popová speváčka, textárka, producentka a herečka.
Začiatok kariéry.
Začiatkom jej kariéry boli 2 single rapujúceho house producenta D-Moba, kde sa uplatnila ako vokalistka:
Kredit

Kredit môže byť:
Základ

Základ môže byť:
Fundus

Fundus môže byť:
Trojpoľné hospodárstvo

Trojpoľné hospodárstvo (iné názvy: trojpoľné hospodárenie, trojpoľný systém, trojpoľné poľnohospodárstvo) je spôsob obrábania pôdy používaný v Európe od 12. storočia do začiatku 19. storočia (miestami už od 8. storočia a miestami až do 20. storočia). Nahradil tzv. dvojpoľný systém (jarina – ozimina [využívalo sa iba 50% pôdy]), používaný vo včasnom stredoveku.
Trojpoľný systém spočíval v rozdelení obrábanej pôdy na 3 časti: Jedna sa osiala na jar (tzv. jarinou), druhá na jeseň (tzv. oziminou) a tretia sa nepoužila (úhor). Na ďalší rok sa to celé posunulo – úhor bol osiaty na jar, osiata časť na jar bola osiata na jeseň a posledná časť poľa.
Paolo Rossi

Paolo Rossi (* 23. september 1956, Santa Lucia, Taliansko† 9. december 2020, Siena) bol taliansky futbalista. 
V roku 1982 priviedol Taliansko k titulu na majstrovstvách sveta. Na tomto šampionáte strelil šesť gólov, čím získal Zlatú kopačku pre najlepšieho strelca majstrovstiev a Zlatú loptu majstrovstiev. Bol tak jediným hráčom, ktorý získal všetky najvyššie ocenenie z jedného šampionátu až do roku 2005, kedy na juniorských majstrovstvách dosiahol podobný úspech Lionel Messi a o dva roky neskôr Sergio Agüero na juniorských majstrovstvách v Kanade.
Pelé ho roku 2004 zaradil medzi 125 najlepších žijúcich futbalistov.
Zomrel 9. decembra 2020 vo veku 64 rokov na rakovinu pľúc.
Hypovitaminóza

Hypovitaminóza je chorobný stav spôsobený čiastočným nedostatkom určitého vitamínu. Ide o ľahšiu formu avitaminózy. Najčastejšie sa vyskytuje u ľudí s nedostatočným stravovaním (napr. s poruchou príjmu potravy), alkoholikov a ľudí s chorobou tráviacej sústavy (malabsorpcia).
Avitaminóza

Avitaminóza je chorobný stav vyvolaný nedostatkom určitého vitamínu. Môže byť spôsobený napr. (dlhodobým) nedostatočným príjmom, poruchou trávenia, pri poruche črevnej mikroflóry, poruchou žliaz s vnútornou sekréciou. 
Typickým príkladom na tento chorobný stav je skorbut. V minulosti boli touto chorobou postihnutí hlavne námorníci. Skorbut sa prejavuje krvácaním ďasien, vypadávaním zubov, mäknutím kostí a spomalenou tvorbou červených krviniek. Ak ani po dlhšom čase telo nedostane vitamín C, môže nastať aj smrť.
Xenotím

Xenotím je minerálna skupina fosforečnanov prvkov vzácnych zemín so všeobecným vzorcom XPO4. Ako hlavný prvok za X vystupuje ytrium, ale býva často substituované inými prvkami skupiny lantanoidov, ako dysprózium, erbium, terbium, yterbium. Taktiež býva nahrádzané uránom, alebo tóriom, preto sú niektoré xenotímy rádioaktívne. Xenotím je izoštruktúrny so sériou černovitu (arzeničnan ytritý - YAsO4), preto býva často aj časť fosforu nahradená arzénom. Xenotím má priemyselné využitie ako zdroj ytria, prípadne niektorých ťažkých lantanoidov (yterbia, erbia, gadolínia). Pekné kryštály sú využívané v šperkárstve.
Zo skupiny xenotímu medzinárodná mineralogická asociácia definovala dva konkrétne minerály:
Vlastnosti.
Xenotím kryštalizuje v tetragonálnej sústave, vytvára stĺpcovité, alebo tabuľkové kryštály (prizmy uzavreté bipyramídou), prípadne tvorí radiálne kryštalické agregáty. Sfarbený býva v odtieňoch žltej, s prechodom až do hnedej farby, no vyskytujú sa aj hnedozelené, prípadne hnedočervené odrody. Je to pomerne mäkký (v mohsovej stupnici 4,5) a ťažký (hustota 4,4 - 5,1 kg.dm-3) minerál s vysokým indexom lomu 1,720-1,815.
Výskyt.
Vyskytuje sa ako akcesorický minerál v pegmatitoch, prípadne v rulách. Taktiež sa nachádza aj v náplavoch. Prvýkrát opísaný bol v Nórsku, medzi významnejšie náleziská patria Brazília, Madagaskar a Spojené štáty. Drahokamové odrody boli nájdené v Pakistane a Afganistane.
Česká národná rada

Česká národná rada (po česky "Česká národní rada"; skratka "ČNR") môže byť:
Ručenie

Ručenie môže byť:
Koncepcia riešenia

Koncepcia riešenia je v teórii hier formálnym pravidlom pre odhad ako sa hra bude hrať. Tieto predpoklady sa nazývajú riešenia a hovoria o tom, ktorá stratégia bude prijatá hráčmi, kvôli predpovedi výsledku hry. Najčastejšie používané koncepcie riešenia sú koncepcie rovnováhy známe ako Nashova rovnováha.
Mnoho koncepcií riešenia, pre mnoho hier, budú mať za následok viac ako jedno riešenie. To spôsobuje spochybnenie každého riešenia takže teoretik si môže žiadať upresnenie na umožnenie zúženia riešenia. Každý následný koncept riešenia zlepšuje predchádzajúci odstránením nepravdepodobnej rovnováhy v bohatších hrách.
Zico

Zico (vlastným menom Arthur Antunes Coimbra; * 3. marec 1953, Rio de Janeiro, Brazília) je bývalý brazílsky futbalista a tréner. Často nazývaný „Biely Pelé“, býva Zico označovaný za jedného z najlepších driblérov a zakončovateľov na svete a hlavne počas začiatku 80. rokov. 
Reprezentoval Brazíliu na Majstrovstvách sveta 1978, 1982 a 1986 a celkovo strelil 66 gólov v 88 zápasoch za národné mužstva, ale titul nikdy nezískal (napriek tomu, že mužstvo z MS 1982 je považované za najlepšie futbalové mužstvo v histórií). Často býva označovaný za najlepšieho futbalistu, ktorý nezískal titul majstra sveta. Získal ocenenie "Svetový hráč roku" 1983.
Trénoval japonskú reprezentáciu na MS 2006 a vyhral s ňou Ázijský pohár 2004. 4. júla 2006 bol vyhlásený nový tréner tureckého klubu Fenerbahçe. S klubom sa v sezóne 2007-08 dostal do štvrťfinále Ligy majstrov, čo je najlepší výsledok v histórií klubu. V roku 2008 trénoval uzbecký klub Bunyodkor, s ktorým získal titul v lige aj pohár. Od januára 2009 bol trénerom ruského klubu CSKA Moskva.
Spätná indukcia

Spätná indukcia je proces zdôvodňovania späť v čase, od konca problému alebo situácie, na určenie optimálneho sledu akcií. Uskutočňuje sa najprv zvažovaním posledného rozhodnutia a výberom čo robiť v akejkoľvek situácii, v danom čase. Pomocou tejto informácie možno určiť, čo treba robiť v ďalšej fáze. Tento proces pokračuje kým sa určí najlepšia akcia pre všetky možné situácie (t. j. pre všetky možné súbory informácií) v každom okamihu rozhodnutia.
V matematických optimalizačných metódach dynamického programovania je spätná indukcia jedným z hlavných spôsobov riešenia Bellmanovej rovnice. V teórii hier sa spätná indukcia používa na výpočet dokonalej rovnováhy podhry v nadväzujúcich hrách. Jediným rozdielom je, že optimalizácia zahŕňa len jedného tvorcu rozhodnutia, ktorý sa rozhodne, čo robiť v každom okamihu, zatiaľ čo teória hier analyzuje ako sa rozhodnutia viacerých hráčov navzájom ovplyvňujú. V spätnej indukcii je podľa očakávania, čo posledný hráč urobí v každej situácii možné určiť, čo urobí druhý až posledný hráč.
Vanoise

Vanoise () je pohorie nachádzajúce sa vo Francúzsku v departemente Savoie. Geograficky sa zaradzuje do Západných Álp. Ide o turisticky významnú horskú oblasť, v ktorej leží mnoho vysokých štítov. V karoch hôr tečie na 17 hlavných ľadovcov. Najvyšší vrchol pohoria je Grande Casse (). Rozloha masívu je a jeho významná časť () je súčasťou Národného parku Vanoise ("Parc National de la Vanoise").
Poloha.
Na západe a juhu tvorí hranicu masívu údolie rieky Arc. Významná cesta Route des Grandes Alpes vedúca cez sedlo Col de l'Iseran () oddeľuje na východe masív Vanoise od pohoria Grajské Alpy. Prebieha tu tiež hranica národných parkov – Národného parku Gran Paradiso ("Taliansko") a Národného parku Vanoise ("Francúzsko"). Sever územia je vymedzený tokom rieky Isère pretekajúcej tu údolím Tarentaisu.
Niekedy je pohorie Vanoise priradované k rozľahlejším Grajským Alpám.
Turizmus.
Pohorie Vanoise je vyhľadávané predovšetkým vyznávačmi zimých športov. Nachádzajú sa tu známe lyžiarské strediská ako napr. Tignes, Les Arcs, La Plagne, Meribel, Val-d'Isère, Val Thorens alebo Courchevel. Na tváre krajiny sa tu významne podpísala masívna výstavba lanoviek, hotelov a športových areálov. Tie priťahujú ročne státisíce návštevníkov. Pre turistov je tu vyznačených okolo 400 km ciest a v horách im slúži na 14 horských chát.
Zoltán Rédey

Doc. PhDr. Zoltán Rédey, PhD. (* 5. máj 1968, Nové Zámky) je slovenský literárny teoretik a pedagóg. Prednáša literatúru v Ústave literárnej a umeleckej komunikácie Filozofickej fakulty Univerzity Konštantína Filozofa v Nitre.
Syndróm týraného, zneužívaného a zanedbávaného dieťaťa

Syndróm týraného, zneužívaného a zanedbávaného dieťaťa (z ) 
Týranie, zneužívanie alebo zanedbávanie dieťaťa je surový prístup, ktorým sa dieťaťu v závažnom rozsahu telesne alebo duševne ubližuje, je opakujúce sa násilie s vysokým stupňom surovosti. F. N. Silverman a najmä C. H. Kempe v stati pod názvom „The battered-child syndrome“, uverejnenej roku 1962, zaviedli pojem „syndróm bitého dieťaťa“. To vyústilo v zavedenie nového pojmu syndrómu Child Abuse – zneužívanie dieťaťa.
Existuje množstvo definícií, no najvýstižnejšia sa zdá definícia Dunovského, Dytrycha a Matejčeka, podľa ktorej: "„Týranie dieťaťa je akékoľvek nenáhodné, preventabilné, vedomé aj nevedomé konanie rodičov, vychovávateľa alebo inej osoby voči dieťaťu, ktoré je v danej spoločnosti neprijateľné alebo odmietané a ktoré poškodzuje telesný, duševný a spoločenský stav a vývin dieťaťa, prípadne spôsobuje jeho smrť.“" 
Pre celý komplex týrania dieťaťa, jeho prejavov a dôsledkov sa používa skratka CAN (Child Abuse and Neglect), čoho slovenský jazykový ekvivalent je syndróm týraného, zneužívaného a zanedbávaného dieťaťa.
Do syndrómu CAN zaraďujeme:
Artemis Fowl II

Artemis Fowl II je hlavný hrdina série kníh Artemis Fowl, ktoré napísal írsky spisovateľ Eoin Colfer.
Charakteristika.
Artemis Fowl mladší pochádza z Írska a jeho rodina patrí k najbohatším v tejto krajine. Prevažnú časť majetku však nadobudli nelegálnou cestou. Artemis sám sa vydáva na kriminálnu cestu a vďaka svojmu géniovi výrazne zvýši konto Fowlovcov. Počas série kníh však prejde dobrodružstvami, ktoré ho napokon vrátia na správnu stranu zákona. Spočiatku mu ide len o zlato, ale postupne prejde od zachraňovania svojej rodiny až k záchrane sveta. Stane sa z neho jeden z najinteligentnejších ľudí na svete a neraz zachráni svet pred katastrofami.
Hoplológia

Hoplológia je vedecká disciplína, ktorá skúma vývoj a zdokonaľovanie ľudskej bojovej činnosti. Skúma hlavne oblasti ľudskej kultúry, ktoré súvisia so zbraňami, bojovým výstrojom a bojovými systémami a ich prepojenosť s ekonomickými, politickými, sociálnymi a náboženskými inštitúciami ľudských spoločenstiev. Za zakladateľa hoplológie sa pokladá anglický bádateľ a polyhistor Sir Richard Francis Burton. Od roku 1960 sa tento odbor spopularizoval hlavne zásluhou amerického odborníka na bojové umenia Donna F. Draegera. 
Externé odkazy.
The International Hoplology Society (IHS)
Troyes

Troyes je francúzske mesto ležiace asi 160 kilometrov juhovýchodne od Paríža na rieke Seina v departemente Aube, región Grand Est. Seina mestom preteká rozdelená na niekoľko riečnych ramien.
Dejiny.
Blízko Troyes v roku 451 porazili spojené sily Rimanov, Vizigótov, Alanov a Frankov pod vedením rímského veliteľa (magister militum) Flavia Aetia a vizigótskeho kráľa Teodoricha I. hunského kráľa Attilu v bitke na Katalaunských poliach.
V stredoveku bolo mesto sídlom kniežatstva, neskôr bolo pripojené k francúzskemu kráľovstvu. Bolo tiež významným obchodným centrom, od roku 80 pred Kr. až do roku 1773 sa tu razili mince. Podľa hmotnostnej jednotky používanej v stredoveku na miestnych trhoch bola pomenovaná dodnes používaná jednotka hmotnosti troyská unca.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je 61 188 obyvateľov (2009).
Nasledujúci graf zobrazuje vývoj počtu obyvateľov.
Externé odkazy.
Oficiálna stránka
Alani

Alani alebo Aláni boli kmeňový zväz iránskeho pôvodu, ktorý významne zasiahol do európskych pomerov v dobe sťahovania národov.
Prvý raz sú zmieňovaní severne od Kaspického mora ako kočovníci medzi Volgou a Aralským jazerom. Číňanom bola ich zem známa ako "Alanliao" (阿蘭聊). Okolo 1. storočia sa presunuli na územie dnešnej Ukrajiny a obsadili oblasť okolo Azovského mora a rieky Don (Tanais). Podnikali nájazdy do Perzie, Zakaukazska a okolo 4. storočia sa objavujú na rímskych hraniciach pozdĺž Dunaja.
Okolo roku 370 po útoku Hunov sa rozdelili do dvoch skupín. Jedna časť sa presunula na západ a je označovaná ako "západná" skupina, ktorá sa pripojila ku germánskym kmeňom (Vandalom, Svébom). Pri invázii do Galie väčšina z nich odišla do Španielska a neskôr sa s Vandalmi presunuli do severnej Afriky.
Alani, ktorí zostali v područí Hunov sú označovaní ako "východní" a sú to pravdepodobne predkovia dnešných Osetíncov, Karačajevcov a Balkarov žijúcich v kaukazských republikách južného Ruska.
Ján VIII. (pápež)

Ján VIII. (* ? – † 16. december 882, Rím) bol pápežom od 14. decembra 872 až do svojej smrti. 
V roku 880 vydal bulu "Industriae Tuae", ktorou zriadil Nitrianske biskupstvo a potvrdil používanie slovanského (staroslovienskeho) jazyka pre kresťanskú liturgiu. Slovanskú liturgiu však o päť rokov zakázal pápež Štefan V..
Ján VIII. musel bojovať aj proti Saracénom, ktorých porazil v Terracine. Za jeho pontifikátu sa ukončil spor s Fóciom a bola utvorená Svätá aliancia.
Ján VIII. je prvý z ôsmich stredovekých pápežov, ktorí zomreli násilnou smrťou. Jeho príbuzní sa ho pokúsili otráviť, ale jed neúčinkoval dosť rýchlo, tak ho zabili kladivom.
Alan

Alan môže byť:
Gašpar

Gašpar môže byť:
Gašpar (priezvisko)

Gašpar (o význame pozri Gašpar) je slovenské priezvisko. Najčastejšie je vo Zvolene, Malackách, Detve a Banskej Bystrici.
Známi nositelia.
Pozri v článku Gašpar.
Gašparová

Gašparová môže byť:
Samson (priezvisko)

Samson je priezvisko odvodené od rovnomennej biblickej postavy. Na Slovensku je najrozšírenejšie v meste Skalica a obci Mokrý Háj (okres Skalica). V Česku je najčastejšie na Morave, najviac v mestách Židlochovice a Hustopeče.
Známi nositelia.
Pozri v článku Samson.
Rotavírusová enteritída

Rotavírusová enteritída alebo rotavírusová gastroenteritída je najčastejšia akútna choroba tráviaceho traktu, ktorá môže postihnúť malé deti vo veku 6 mesiacov až 5 rokov. Predpokladá sa, že takmer všetky deti do piatich rokov ľahšiu či vážnejši formu rotavírusovej (gastro)enteritídy prekonajú. V Európskej únii ročne umiera na túto chorobu až 200 detí, v krajinách s nižšou úrovňou zdravotníckej starostlivosti je to najčastejšia infekčná gastroenteritída s fatálnym koncom. Prejavuje sa prudkým nástupom, silne zapáchajúcou hnačkou, nevoľnosťou, vracaním, vysokou horúčkou v prvom štádiu a hrozí pri nej extrémne rýchla dehydratácia. Dieťa môže v priebehu 24 hodín upadnúť do šoku z nedostatku tekutín. V takomto prípade je nevyhnutná hospitalizácia. Rotavírusovú gastroenteritídu spôsobuje vírus známy ako rotavírus.
Bandog

Bandog je pes šľachtený v USA s cieľom tvrdo pracovať. Jeho úlohou bolo vždy nekompromisne chrániť človeka a jeho majetok. 
Pracovné upotrebenie.
Bandog slúži na ochranu osôb a majetku, je vhodný do krízových situácií pre svoju výnimočnú odolnosť. V krajine pôvodu sa používa aj ako strážny pes vo väzniciach s najprísnejším režimom. 
Pôvod.
Bandog vzikol krížením americky staford terier s anglickým mastifom. Cieľom bolo vytvoriť psa neporaziteľného v sile a vytrvalosti. Kríženci neapolského mastina a staforda neboli v ďalšom chove použiteľní pre slabú pracovnú upotrebiteľnosť. Staroanglického buldoga by nikto, vzhľadom na zdravotné problémy prešľachteného plemena, nepoužil.
Erasmusbrug

Erasmusbrug (doslova „Erasmusov most“) je zavesený most na rieke Nieuwe Maas, ktorý spája južnú a severnú časť mesta Rotterdam v Holandsku.
Postavený bol v roku 1996, celková jeho dĺžka je 802 metrov, výška asymetrického pylónu 139 metrov a hlavné rozpätie 280 metrov. Váži 6800 ton. Navrhol ho Ben van Berkel.
Južná časť mosta má 89 metrov dlhý zdvíhací most pre lode, ktoré nemôžu preplávať popod most. Tento zdvíhací most je najväčší a najťažsí v západnej Európe a má najväčší panel svojho typu na svete.
Most oficiálne otvorila kráľovná Beatrix 6. septembra 1996, jeho výstavba stála 165 miliónov holandských guldénov, čo je asi 75 miliónov eur. Krátko po otvorení, v októbri roku 1996 bolo zistené, že most sa kolíše pri zvláštnych silných veterných podmienkach. Na zredukovanie tohto kolísania boli nainštalované silnejšie tlmiče nárazov.
Albert II. (Monako)

Albert II., monacké knieža, vlastným menom Albert Alexandre Louis Pierre Grimaldi (* 14. marec 1958), nazývaný Jeho Jasnosť zvrchované knieža monacké, je vládcom Monackého kniežatstva od roku 2005, po smrti svojho otca Rainiera III. Jeho manželkou je od júla 2011 bývalá juhoafrická plavkyňa Charlene Wittstocková, s ktorou má dvojičky, Gabriellu a Jacquesa (* 2014).
Jeho matkou bola americká herečka Grace Kellyová. Má staršiu sestru Caroline a tiež dve nemanželské deti: Jazmin Grace Grimaldi (s Tamarou Rotolo v roku 1992) a Alexandre Coste (s Nicole Coste v roku 2003).
Keď jeho matka v jeho 24 rokoch (1982) zomrela, stal sa predsedom monackého Červeného kríža a podpredsedom Nadácie Grace Kellyovej.
Monacké knieža Albert II. si 14. októbra 2019 na Univerzite Komenského v Bratislave prevzal čestný titul „doctor honoris causa“ za aktivity v oblasti ochrany prírodného a kultúrneho dedičstva a pri odstraňovaní následkov klimatických zmien.
Šport.
Knieža Albert je veľmi športovo aktívny. V rokoch 1988, 1992, 1994, 1998 a 2002 sa zúčastnil zimných olympijských hier na boboch a v rokoch 1985 a 1986 sa zúčastnil rallye Paríž-Dakar.
Ďalej je od roku 1985 členom Medzinárodného olympijského výboru, od roku 1983 predsedom Monackej federácie plávania, od roku 1984 Monackého jachtárskeho klubu a Monackej atletickej federácie, od roku 1994 Monackého olympijského výboru a od roku 1999 Monackej federácie moderného päťboja.
16. apríla 2006 pokoril ako prvá úradujúca hlava štátu severný pól. Táto expedícia mala verejnosť upozorniť na problém globálneho otepľovania. Nie je bez zaujímavosti, že sa jeho prapradedko Albert I. o rovnaký čin pokúšal o storočie skôr, ale bez úspechu.
Po tomto čine založil 27. júna 2006 svoju vlastnú nadáciu: "Nadácia Alberta II. monackého", zameranú na ochranu prírody a trvalo udržateľný rozvoj. Klimatické zmeny, biodiverzita a voda sú tri hlavné oblasti záujmu tejto nadácie. Prvé konkrétnejšie projekty sa začali rysovať na začiatku roku 2007.
Albert II.

Albert II. môže byť:
Toshkent Teleminorasi

Toshkent Teleminorasi (doslova "Taškentská televízna veža") je 375 metrov vysoká televízna veža v Uzbeckom hlavnom meste Taškent, ktorá je súčasne najvyššou televíznou vežou v Centrálnej Ázii. Stavba veže začala v roku 1978, do užívania ju odovzdali 15. februára 1985.
Využitie.
Na veži sa nachádzajú okrem vyhliadkovej plošiny vo výške 97 metrov aj dve reštaurácie. Rádiové a televízne vysielače nachádzajúce sa na veži pokrývajú celú oblasť Taškentu, ako aj južné časti Kazachstanu. Veža sa taktiež využíva pri komunikácii medzi vládnymi úradmi a organizáciami a slúži ako hydrometeorologická stanica.
Tchien-ťi po tien-š' tcha

Tchien-ťi po tien-š' tcha (, ; doslova "Tiencinská vysielacia televízna veža", po anglicky "Tianjin Radio and Television Tower") je 368 metrov vysoká veža v meste Tiencin v Číne, využívaná hlavne na telekomunikačné účely. Do užívania ju odovzdali v roku 1991. Približne vo výške 253 metrov sa nachádza vyhliadková plošina, kde sú ale umiestnené najmä telekomunikačné prístroje.
Jelena Gadžijevna Isinbajevová

Jelena Gadžijevna Isinbajevová (; * 3. jún 1982, Volgograd, Rusko) je bývalá ruská atlétka, skokanka o žrdi. 
Životopis.
Je dvojnásobnou olympijskou víťazkou. Vyhrala na Olympijských hrách 2004, na ktorých vytvorila nový rekord 4,91 m i na Olympijských hrách 2008, v Pekingu 505 cm. 
22. júla 2005 sa stala prvou ženou, ktorá prekonala v skoku o žrdi výšku 5 metrov. 11. júla 2008 opäť prekonala svetový rekord výkonom 5,03 m na podujatí Zlatej ligy v Ríme. Nad latkou mala značnú rezervu. 29. júla 2008 na mítingu v Monte Carlo prekonala svetový rekord o 1 cm - 5,04 m.
V hale i vonku vytvorila 28 svetových rekordov. Je trojnásobnou majsterkou sveta (2005, 2007, 2013), vicemajsterkou (2002) a majsterkou Európy (2006) a trojnásobnou halovou majsterkou sveta (2004, 2006, 2008). Zlatú medailu má i z halových majstrovstiev Európy 2005 z Madridu. 20. septembra 2009 na mítingu v Šanghaji mala pokoriť 507 cm, informácie však boli nepravdivé. Ruská žrdkárka zvíťazila výkonom 485 cm, hoci o svetový rekord sa trikrát neúspešne pokúšala.
28. júna 2014 porodila dcéru, ktorej otcom je ruský oštepár Nikita Petinov, a v roku 2015 nepretekala. Plánovaný návrat na Olympijských hrách 2016 z dôvodu dopingového dištancu ruských atlétov nemohla uskutočniť.
V auguste 2016 bola zvolená na osemročné funkčné obdobie do komisie športovcov MOV a následne ukončila svoju športovú kariéru.
V decembri 2016 sa stala prezidentkou ruskej antidopingovej agentúry "Rusada".
V roku 2005 a 2008 sa stala víťazkou ankety "Atlét Európy" a trikrát bola zvolená "Atlétkou sveta" (2004, 2005 a 2008).
Po otcovi pochádza z malého kaukazského národa Tabasaráncov.
TZB HAUSTECHNIK

TZB HAUSTECHNIK je časopis pre odborníkov z oblasti technických zariadení budov z dielne vydavateľstva JAGA. Vychádza od roku 1992.
Inžinierske stavby / Inženýrské stavby

Inžinierske stavby / Inženýrské stavby je časopis, ktorý vychádza do roku 1952. V súčasnosti vychádzajú pod hlavičkou vydavateľstva JAGA 4-krát ročne (štvrťročník). Časopis je spoločným periodikom slovenských a českých odborníkov, ktorí sa podieľajú na tvorbe jeho obsahu. Distribuovaný je dvojjazyčne na Slovensku a v Česku.
Krak (kokaín)

Krek alebo krak (po anglicky "crack") je pouličný názov hydrochloridu kokaínu C17H21NO4, ktorý sa radí medzi tvrdé, stimulačné a narkotické drogy.
Krek je najnebezpečnejšia forma kokaínu. Jej základom je kokaín, prevarený práškom do pečiva alebo jedlou sódou. Krek sa vyrába tak, že sa kokaín „seká" (rozrába) s jedlou sódou a vodou. Tak vznikajú rôzne veľké kúsky kryštálov tzv. „rocks“, ktoré sa fajčia.
Krek je oveľa nebezpečnejší ako kokaín, pretože ho telo absorbuje oveľa rýchlejšie a väčšinou už prvá dávka vedie k závislosti. Pri užívaní kreku človek nepociťuje únavu,hlad či smäd.
Krek po vyfajčení účinkuje len niekoľko minút, počas ktorých človek pociťuje eufóriu, je aktívny, odvážny. Po štvrťhodine opojenosť zmizne, prichádzajú abstinenčné príznaky. Fajčiari kreku ich opisujú ako nepredstaviteľne strašné, pri ktorých túžia už len po smrti. Veľa závislých má práve preto samovražedné úmysly.
Inžinierske stavby

Inžinierske stavby môže byť:
Crack

Crack alebo krek môže byť:
Crack môže byť aj:
Skok o žrdi

Skok o žrdi je športová disciplína zaraďovaná do ľahkej atletiky. Cieľom je prekonanie vodorovne umiestnenej latky s pomocou dlhej žrde: Atlét po rozbehu oprie žrď do skrinky v zemi pod latkou, žrď sa následne ohne a atlét, ktorý sa drží druhého konca žrde, je vymrštený do výšky, kde musí prekonať latku, bez toho, aby ju zhodil. Potom dopadne do mäkkého doskočišťa. Atléti majú na každej výške tri pokusy, ale po prvom nezdarenom si ďalšie môžu ušetriť na nasledujúcu postupnú výšku. 
Najväčším fenoménom svetovej žrde bol legendárny Sergej Bubka z Ukrajiny, prvý atlét sveta, ktorý prekonal hranicu 6 metrov. Najslávnejšou skokankou o žrdi začiatku 21. storočia je atlétka z Ruska Jelena Isinbajevová. Podobne ako Bubka, aj ona prekonala ako prvá (a zatiaľ jediná) bájnu hranicu 5 metrov. Ženský skok o žrdi je relatívne nová disciplína. Na majstrovstvá sveta sa dostala až v roku 1999.
Donald Thomas

Donald Thomas (* 1. júl 1984, Freeport, Bahamy) je bahamský majster sveta z roku 2007 v skoku do výšky. 
Osaka 2007.
V kvalifikácií skočil na tretí pokus 229 cm a 233 cm v hlavnej súťaži. A po pretekoch sebavedomo vyhlásil na margo toho, že by musel skočiť 237 cm (osobný rekord) za určitých okolostí na zlatú medailu: "Verím svojim schopnostiam." Thomas vyhral pred druhým pretekárom z Ruska Jaroslavom Rybakovom a Kyriakosom Ioannouom z Cypru vďaka lepšie skočenému pokusu. Skočil na prvý pokus, ďalší dvaja až na druhý pokus. Rybakov mal pred Ioannou lepší zápis na výške 233 cm.
Luke Kibet

 
Luke Kibet (* 12. apríl 1983) je kenský bežec. V roku 2007 sa stal majstrom sveta v maratóne.
Vyrástol v Eldorete a pôvodne sa venoval behu na 3000 metrov cez prekážky. V roku 2004 ale zmenil špecializáciu na maratón a dosiahol medzinárodnú úroveň (hneď pri svojom debute obsadil druhé miesto v maratóne v Enschede). V súčasnosti sa pripravuje v tréningovom stredisku Mosesa Tanuia v Kaptagate. Zamestnaný je v štátnych službách (ako zamestnanec väzenskej služby).
Najlepšieho času dosiahol na maratóne v Eindhovene v októbri 2005, kde dobehol ako tretí do cieľa za 2:08:52 hodiny, vyhral medzinárodný maratón vo Viedni.
Kibet nie je príbuzný s iným kenským maratóncom, o osem rokov starším víťazom Country Music Marathonu, ktorý nosí rovnaké meno.
Majster sveta.
Maratón na svetovom šampionáte v Osake v roku 2007 sa konal za veľmi náročných podmienok. Kvôli enormným horúčavám bolo dokonca zvažované, či sa maratón nepobeží o hodinu skôr, ale nakoniec bol odštartovaný v plánovanom čase, tj. o siedmej hodine ráno. Na štarte bola teplota vzduchu 28°C a vlhkosť vzduchu 81 %, v cieli 33°C a vlhkosť 67 %. Preteky kvôli vyčerpaniu niektorí atléti nedokončili, Kibet dobehol do cieľa v čase dve hodiny, 15 minút a 59 sekúnd. Bol to najpomalší maratón v histórii majstrovstiev sveta. Kibet sa stal prvým kenským svetovým šampiónom v maratóne od víťazstva Douglasa Wakiihuriho na šampionáte v roku 1987.
Reese Hoffa

Reese Hoffa (* 8. október 1977, Evans, Georgia, USA) je americký atlét, ktorý sa venuje vrhu guľou. Je majster sveta z roku 2007 v tejto disciplíne. 
Vrcholové podujatia.
Osaka 2007.
Na Majstrovstvách sveta 2007 v Osake vyhral na titul majstra sveta výkonom 22,04 m. Druhý tiež Američan Adam Nelson vrhol 21,61 m, čo bolo jeho vtedajšie sezónové maximum.
Londýn 2012.
Na Letných olympijských hrách 2012 v Londýne skončil na treťom mieste výkonom 21,27 cm. Pred štvrtým Američanom Christianom Cantwellom mal náskok 8 cm, no za druhým Nemcom Davidom Storlom zaostal o 59 cm a za prvým Poliakom Tomaszom Majewskim o 62 cm.
Tiruneš Dibabová

 
 
 
 
 
 
Tiruneš Dibabová (amh.Tiruneš Dibaba; * 1. jún 1985, Arsi, Etiópia je etiópska atlétka, ktorá má sa venuje dlhým tratiam. Má tri zlaté medaily z olympijských hier.
6. júna 2008 na mítingu Zlatej ligy v Oslo sa jej podarilo zabehnúť čas 14:11,15 min., čím zlepšila starý svetový rekord Meseret Defarovej o vyše 5 sekúnd.
Jej manželom je bežec na dlhé trate Sileši Sihine. Zosobášili sa koncom októbra 2008 v Addis Abebe.
Vrcholové podujatia.
Peking 2008.
Na Letných olympijských hrách 2008 v Pekingu získala dve zlaté medaily. V behu na 10 000 m a 5 000 m (15:41,40 min). V behu na 10 000 metrov utvorila časom 29:54,66 min nový olympijský rekord.
Londýn 2012.
Na Letných olympijských hrách 2012 v Londýne, v behu na 10 000 metrov zvíťazila časom 30:20,75 min. Na druhom mieste skončila Sally Jepkosgei Kipyegová z Kene časom 30:26,37 min. Tretia bola tiež Keňanka Vivian Jepkosgei Kipyegová časom 30:30,44 min.
Valerie Adamsová

Valerie Kasanita Adamsová (známa aj pod menom Valerie Viliová (* 6. október 1984, Rotorua, Nový Zéland) je novozélandská vrhačka guľou, majsterka sveta z rokov 2007, 2009 a 2011 vo vrhu guľou a olympijská víťazka (2008). Na Majstrovstvách sveta v atletike v roku 2005 sa umiestnila na treťom mieste.
Jej otec pochádza z Anglicka, matka je z Tongy.
Ružomberský hlas

Ružomberský hlas je najsilnejšie a najstaršie stále vychádzajúce médium v regióne. Začalo písať svoju históriu v roku 1968. Vtedy vychádzali tieto noviny ako časopis Komisie osláv 675. výročia udelenia mestských výsad. O rok neskôr boli vplyvom politickej moci zrušené. Obnovenie vydávania Ružomberského hlasu sa udialo v roku 1990, kedy začal vychádzať ako noviny mesta a regiónu. Od roku 2004 vychádza Ružomberský hlas s podtitulom noviny vášho domova. Od 1. apríla 2007 prešli vydavateľské práva z Mesta Ružomberok na Kultúrny dom A. Hlinku, a. s. (100%-ná akciová spoločnosť Mesta Ružomberok). Noviny Ružomberský hlas vychádzajú v náklade 4000 kusov, pokrývajú mesto Ružomberok, okres Ružomberok a časť okresu Liptovský Mikuláš, najmä samotné mesto. Šéfredaktorom novín je Michal Domenik (od 2001 redaktor, od 2004 šéfredaktor), redaktorom je Ján Sokolský (2004, 2006).
Jefferson Pérez

 
 
 
 
 
Jefferson Leonardo Pérez Quezada (* 1. júl 1974, Cuenca) je ekvádorský trojnásobný majster sveta v 20 km chôdze. 
Vrcholové podujatia.
Osaka 2007.
Do tretice si zlato na MS v atletike vybojoval tento rok. Pérez v 32°C horúčave po prvých piatich kilometroch strácal na vedúceho pretekára Taliana Ivana Brugnettiho dve sekundy. Na 10 kilometri sa strata zvýšila už na 17 sekúnd. Talian však odstúpil a Jefferson Pérez bol s rovnakým časom ako na konci tretí Tunisan Hatem Ghoula. Nakoniec vyhral Peréz s náskokom 20 sekúnd. Jeho víťazný čas 1:22:20 bol horší ako čas z spred dvoch rokov z Helsínk. Svetový rekord urobil na pred štyrmi rokmi na MS.
Peking 2008.
Na Letných olympijských hrách 2008 v Pekingu skončil v chôdzi na 20 km na druhom mieste časom 1:19:15. Bolo to jeho vtedajšie sezónne maximum. Za prvým Valerijom Borčinom zaostal o 14 sekúnd a náskok pred tretím Jaredom Tallentom mal 27 sekúnd. Bola to jediná medaila pre Ekvádor na týchto olympijských hrách.
Carolina Klüftová

Carolina Evelyn Klüftová (* 2. február 1983, Borås) je bývalá švédska atlétka, sedembojárka a päťbojárka, ktorá sa v závere svojej kariéry venovala predovšetkým skoku do diaľky.
Ide o olympijskú víťazku z Letných olympijských hier 2004 v Aténach, trojnásobnú majsterku sveta z rokov 2003, 2005 a 2007 a dvojnásobnú európsku šampiónku z rokov 2002, 2006 v sedemboji. V roku 2007 vytvorila nový európsky rekord v sedemboji výkonom 7 032 bodov. Jej osobný rekord v päťboji má hodnotu 4 948 bodov a je štvrtým najlepším v histórii.
V marci 2008 oznámila, že už sa nechce ďalej venovať viacboji a skúsi pretekať v skoku do diaľky a v trojskoku. Na letných olympijských hrách 2008 v Pekingu však ani v jednej z oboch skokanských disciplín nepostúpila do užšieho finále a zostala bez olympijskej medaily.
V roku 2003 a 2006 sa stala víťazkou ankety Atlét Európy.
Atletickú kariéru ukončila kvôli dlhodobým zdravotným problémom v lete roku 2012 potom, čo sa nemohla zúčastniť letných olympijských hier v Londýne. Vo februári roku 2012 sa podrobila operácii holene a vynechala väčšiu časť halovej sezóny, v lete jej prípravu narušovalo zranenie zadného stehenného svalu.
Ivan Grigorievič Tichon

 
 
 
 
 
 
Ivan Grigorievič Tichon (, ; * 24. júl 1976) je bieloruský trojnásobný majster sveta v hode kladivom. Za svetovým rekordom zaostal len o 1 cm.
Vrcholové podujatia.
Osaka 2007.
Tichon nezačal dobre. Mohol vypadnúť, keby v tretej sérii nebol prehodil limit. V poslednej sérii by sa bol Primož Kozmus stal majstrom sveta, keby Tichon nebol hodil svetový výkon roka a tak sa tretíkrát po sebe stal majstrom sveta v hode kladivom.
Peking 2008.
Na Letných olympijských hrách 2008 v Pekingu skončil v hode kladivom pôvodne na treťom mieste. Toto umiestnenie mu bolo odobraté vzhľadom na to, že počas súťaže mal v tele zakázanú látku (doping).
Jekaterina Gennadievna Volkovová

Jekaterina Gennadievna Volkovová ( - "Jekaterina Gennadievna Volkova", * 12. marec 1978, Kursk, Rusko) je ruská atlétka.
Je majsterkou sveta z roku 2007 v behu na 3000 m cez prekážky.
Nélson Évora

Nélson Évora (* 20. apríl 1984, Abidjan, Pobrežie Slonoviny) je portugalský majster sveta (2007) v trojskoku.
Osaka 2007.
Nélson Évora vyhral MS pokusom z tretej série. 17,74 skočil s priaznivou podporou vetra 1,4 m/s a vytvoril tak národný rekord. Druhý skončil líder vtedajších sezónnych svetových tabuliek Jadel Gregório (Brazília).
Majstrovstvá sveta v atletike 2007

Majstrovstvá sveta v atletike 2007 sa konali v japonskej Osake 25. augusta2. septembra. Slovensko reprezentoval Libor Charfreitag, ktorý získal bronzovú medailu v hode kladivom. Najúspešnejšou krajinou v počte dosiahnutých medailí sa stali Spojené štáty. Na medailový stupeň sa dostalo až 46 krajín.
Fugacita

Fugacita je všeobecná termodynamická veličina vyjadrujúca zmenu chemického potenciálu (parciálnej voľnej entalpie) pri termodynamických pochodoch. Bola definovaná G. Lewisom všeobecne pre všetky skupenstvá. Na základe fugacity bola definovaná aj termodynamická veličina aktivita.
Matematická definícia.
Pôvodná definícia fugacity nedefinovala absolútnu hodnotu fugacity ale jej inkrement df. Pre číselnú hodnotu zadefinoval Lewis ešte to, že v ideálnom roztoku (plynnom s tlakom limitne sa blížiacim k nule) je fugacita rovná parciálnemu tlaku zložky i.
Túto rovnicu možno formálne integrovať medzi dvoma stavmi. Nech je východiskový stav ideálny roztok a cieľový stav reálny roztok pri tej istej teplote a tlaku, potom dostaneme rovnicu:
V rovnici znak * označuje ideálne chovanie sa zložky "i" v roztoku. Výraz v menovateli zátvorky predstavuje fugacitu zložky "i" pri tom istom zloženi, tlaku a teplote akú ma reálny roztok ale v imagionárnom ideálnom stave. Podiel v zátvorke je definíciou "fugacitného keoficientu".
Fugacita a stavová rovnica reálneho plynu s 2. viriálnym koeficientom.
Pre výpočet fugacitného koeficianta na základe experimentálných výsledkov možno použiť rovnicu:
formula_3
kde:
Výraz v zátvorke je konštanta B a predstavuje druhý viriálny koeficient v jednej zo stavových rovníc reálneho plynu (tzv. Stavová rovnica reálneho plynu s 2. viriálnym koeficientom) Po integrácii konštanty dostaneme:
formula_5
Keďže pre výpočet parametra "B" bolo navrhnutých viacero empirických metód (na základe kritických hodnôt) možno ich využiť na empirický výpočet fugacitných koeficientov.
Motivačná teória

Motivačná teória alebo teória motivácie je jedna z teórií majúcich za cieľ opísať a vysvetliť vytvorenie, udržanie a zrušenie správania a pochopiť (a tým prípadne aj urobiť ovládateľným) smer, intenzitu a trvalosť správania.
Manažment.
Motivačné teórie podľa dvoch základných prístupov v manažmente rozlišujeme na:
Každý typ objasňuje odlišnú stránku motivácie v pracovnom správaní.
Lily Potterová

Lily Potterová (* 30. januára 1960 - † 31. október 1981), za slobodna "Evansová", je fiktívna postava zo 7-dielnej ságy o mladom čarodejníkovi Harrym Potterovi. Je to Harryho matka, ktorá zomrela rukou Voldemorta spolu s jej manželom Jamesom Potterom, keď sa ho pokúšali zachrániť. Lily Potterová nevystupuje priamo v knihách, Harry ju spoznáva len prostredníctvom spomienok iných.
Charakteristika.
Lily má zelené oči, ktoré po nej zdedil Harry. Je stredne vysoká a má žiarivé červené vlasy. Na dobrosrdečnej tvári sa javí jej vznešenosť, neha, ale aj odhodlanie a odvaha. Taktiež však dokáže byť veľmi temperamentná a prudká. Je krásna a súcitná. S každým sa snaží dobre vychádzať. 
Rodičia boli veľmi hrdí na to, že majú takú talentovanú dcéru. Jej sestra Petunia ňou ale kvôli jej magickým schopnostiam pohŕdala a považovala ju za čudáčku.
Profesor Slughorn ju pokladal za jednu z jeho najlepších žiačok. Bola veľmi múdra a učenlivá. Mala obrovské nadanie v elixíroch.
Patronus Lily Potterovej má podobu lane. Jej prútik je dlhý 10¼ palca a je z vŕbového dreva (jadro je neznáme).
Lily miluje príliš veľa na to, aby sa zachránila. Dala život, aby chránila svojho ročného syna Harryho. Z pragmatického pohľadu by sa to dalo považovať za slabinu - zdá sa, že by si to Voldemort pravdepodobne myslel - hoci filozofia kníh to vykresľuje ako silu.
Keď nastúpila na Rokfortskú strednú školu čarodejnícku, nenávidela Jamesa, až v siedmom ročníku sa všetko zmenilo. Dovtedy si o nom myslela že je nafúkaný frajer, ktorý ubližuje ľuďom. Lily vyrastala v muklovskej rodine, jej staršia sestra je Petunia. Už keď bola malá, spoznala Severusa Snapa, ktorý bol medzi do nej zaľúbený. Jej smrť nikdy Voldemortovi neodpustil, a preto sa neskôr dopustil zrady.